Război intern în AUR: Planul B, dacă nu va candida Călin Georgescu. Se strâng semnături pentru George Simion?
Tot mai multe tensiuni zguduie Alianța pentru Unirea Românilor (AUR). Potrivit unor surse politice, se strâng semnături pentru ca președintele partidului, George Simion, să fie candidat la alegerile prezidențiale din 2025. Această mișcare contrazice însă linia oficială stabilită de conducerea partidului, care îl susține public pe Călin Georgescu.